Odd Reidar Solem

Odd Reidar Solem (født 1949 på Gossen i Aukra kommune i Møre og Romsdal) er en norsk journalist.

Solem var med i det første kullet ved medialinjen på Høgskulen i Volda i 1973 hvor han sammen med andre studenter startet nærradio. Han har vært journalist i Romsdal Folkeblad, Romsdals Budstikke og begynte i NRK i 1977. Han var også redaktør i Romsdals Budstikke i perioden 1990–1993. Han ble senere utenriksjournalist i TV 2 i Bergen. Solem var nyhetsanker i TV 2 Nyhetskanalen fra 2006. Han gikk av med pensjon etter å ha ledet sin siste nyhetssending på TV 2 31. januar 2013.

Solem mottok under Dei Nynorske Festspela i Ørsta i 2008 Kulturdepartementet sin nynorskpris for journalistar. Juryen begrunnet tildelingen med at Solem i flere tiår har skilt seg ut med å bruke en levende og god nynorsk som journalist i avis, radio og fjernsyn.

Referanser 

TV 2-journalister
NRK-journalister
Journalister i norske lokalaviser
Norske redaktører
Personer fra Aukra kommune
Personer fra Møre og Romsdal
Journalister
Redaktører